CELEX: C2005/106/80
Language: lv
Date: 2005-04-30 00:00:00
Title: lieta T-94/05: Prasība pret Eiropas Kopienu Komisiju, ko Athinaïki Techniki SA iesniedza 2005. gada 18. februārī

30.4.2005   
            
            
               LV
            
            
               Eiropas Savienības Oficiālais Vēstnesis
            
            
               C 106/40
            
         Prasība pret Eiropas Kopienu Komisiju, ko Athinaïki Techniki SA iesniedza 2005. gada 18. februārī
   (lieta T-94/05)
   (2005/C 106/80)
   tiesvedības valoda — franču
   Eiropas Kopienu Pirmās instances tiesā 2005. gada 18. februārī izskatīšanai ir iesniegta prasība pret Eiropas Kopienu Komisiju, ko cēla Athinaïki Techniki SA, Neo Iraklio-Atēnas [Neo Iraklio-Athènes] (Grieķija), kuru pārstāv advokāts Spīross A. Pappas [Spyros A. Pappas].
   Prasītājas prasījumi Pirmās instances tiesai ir šādi:
   
               1)
            
            
               atcelt Konkurences ģenerāldirektorāta lēmumu noraidīt prasītājas sūdzību par valsts atbalstu, ko Grieķijas Republika piešķīra konsorcijam Hyatt Regency valsts līguma “Casino Mont Parnès” ietvaros, kas prasītājai paziņots 2004. gada 2. decembra vēstulē;
            
         
               2)
            
            
               piespriest Eiropas Kopienu Komisijai atlīdzināt tiesāšanās izdevumus.
            
         Pamati un galvenie argumenti
   Lai pamatotu savu prasību, prasītāja, pirmkārt, apgalvo, ka Komisija nav izpildījusi pienākumu uzsākt formālu izmeklēšanas procedūru, ko paredz EK līguma 88. panta 2. punkts un Regulas (EK) Nr. 659/1999 4. panta 4. punkts.
   Otrkārt, prasītāja Komisijai pārmet vairākas kļūdas Apstrīdētā lēmuma pamatojumā. Šajā kontekstā prasītāja apgalvo, ka Komisija nesniedza nekādu paskaidrojumu tam, lai attaisnotu to, ka nepastāvēja nopietnas novērtēšanas grūtības, un vēl jo mazāk paskaidroja to, kāpēc tā atstāja bez ievērības noteiktus svarīgus dokumentus. Turklāt Apstrīdētais lēmums ir balstīts tikai uz Iekšējā tirgus ģenerāldirektorāta veiktu analīzi, kas aprobežojās ar atzinumu, ka šajā lietā nevarēja piemērot Kopienu tiesību aktus. Visbeidzot, prasītāja uzskata, ka arī lēmumā norādītais pamatojums tam, ka attiecīgos pasākumus nevarēja uzskatīt par valsts atbalstu, bija nepietiekams, un, pamatojoties uz šo pašu pamatu, apgalvo, ka ir pārkāpts EK līguma 87. panta 1. punkts.